Νιώθεις δικαιωμένη;
Ναι. Έτσι νιώθω.
Νιώθω εξαγνισμένη.
Ωραία.
Γιατί σκοπεύουν να μας σκοτώσουν.
Δεν το πιστεύω αυτό.
-Ο πατέρας είπε… -Έκανε λάθος.
Αυτός ο κόσμος τού είναι ξένος, Φρέιντις.
Δεν ξέρει πόσο άλλαξε από τότε που έφυγε.
Εμπιστεύομαι την αρχόντισσα Χάακον.
Δεν θα το επιτρέψει. Έχει δύναμη.
Είναι, όμως, και σε δύσκολη θέση.
Αν μας ελευθερώσει, θα γίνει πόλεμος.
Οι χριστιανοί θα κάψουν το Κάτεγκατ. Πολλοί δικοί της θα πεθάνουν.
Τη συμφέρει να μας σκοτώσει.
Όπως και να 'χει, πάντως…
είμαι περήφανος για σένα.
Ευχαριστώ.
Ησυχία!
Φρέιντις Ερικσντότιρ, δικάζεσαι για φόνο. Ισχυρίζεσαι ότι το θύμα σού επιτέθηκε.
Έχεις τρόπο να το αποδείξεις;
Μόνη μου έκανα την ουλή;
Οποιοσδήποτε εραστής σου θα μπορούσε!
Οι Θεοί ξέρουν την αλήθεια.
Ψεύτικοι θεοί.
-Μόνο ένας ψεύτικος θεός υπάρχει. -Ησυχία!
-Ο χριστιανικός θεός σας. -Ησυχία!
Με τους παλαιούς τρόπους, θα ήταν δικαίωμά σου να εκδικηθείς.
Ζούμε, όμως, σε άλλες εποχές.
Υπάρχουν ανάμεσά μας άνθρωποι
που θεωρούν ότι οι ισχυρισμοί σου χρειάζονται αποδείξεις.
Μπορείς να τις δώσεις;
Ζητώ μονομαχία.
Αν λέω ψέματα, οι Θεοί δεν θα με προστατέψουν.
Μονομαχία; Μ' εμένα;
Εσύ την κατηγορείς. Φοβάσαι;
Βασιλιά Κανούτ.
Οι πράξεις αυτής της γυναίκας σού στέρησαν ένα πολύτιμο όπλο.
Η απουσία του Γκούναρ θέτει τις ζωές όλων εμάς σ' αυτήν την αίθουσα,
χριστιανών και παγανιστών, σε κίνδυνο.
Επομένως, ικετεύω εσένα και την ευγενή αρχόντισσα του Κάτεγκατ
να αναγνωρίσετε το χρέος της
και να την κάνετε να πληρώσει με τη ζωή της.
Αρχόντισσα Χάακον, μπορώ να έχω τον λόγο;
Ο άρχοντας Όλαφ διατύπωσε ένα εξαιρετικό επιχείρημα.
Ο Γκούναρ ήταν όντως σημαντικός.
Η απώλειά του θα μας δυσκολέψει.
Όμως, ο αδερφός μου ίσως έδωσε μια καλύτερη λύση.
Εφόσον αυτή η γυναίκα σού κόστισε ένα τόσο ουσιώδες στοιχείο,
δεν θα 'πρεπε να αναγκαστεί να παραδώσει κάτι ίσης,
αν όχι μεγαλύτερης αξίας για μας;
Όπως;
Τον αδερφό της, Λέιφ Έρικσον.
Γιο του ένδοξου μπερσέρκερ, Έρικ του Ερυθρού.
Ένας από τους καλύτερους, αν όχι ο καλύτερος, καπετάνιος εδώ μέσα.
Ήρθε από τη Γροιλανδία μέσα από ανοιχτή θάλασσα
και μια καταιγίδα που σκότωσε έναν σωρό άλλους.
Έχω υπάρξει μάρτυρας των πολεμικών ικανοτήτων του.
Αν, ωστόσο, αμφιβάλλουμε για την προθυμία του,
θα πολεμάει για τη ζωή της αδερφής του.
Λέιφ Έρικσον, παραδίδω την αδερφή σου στον βασιλιά Κανούτ.
Για να ξεπληρώσεις το χρέος της, πρέπει να υπηρετήσεις τον αγώνα του.
Δέχεσαι αυτούς τους όρους;
Δέχομαι.
Τότε, τελειώσαμε.
Κουνήσου!
ΜΙΑ ΣΕΙΡΑ ΤΟΥ NETFLIX
Ο βασιλιάς.
Έναν χρόνο πριν, με εντολή μου,
ΠΡΩΗΝ ΝΤΕΪΝΛΟ, ΑΓΓΛΙΑ
εφαρμόστηκε ένα διάταγμα
για την εξόντωση όλων των Δανών που ζούσαν σε αυτό το νησί,
με στόχο τον δικαιότατο αφανισμό τους.
Εκείνη τη μοιραία ημέρα,
μια ομάδα Σκανδιναβών εισήλθαν σε αυτόν τον ιερό οίκο του Θεού
και του έβαλαν σκόπιμα φωτιά, καταστρέφοντάς τον.
Αλλά και τους εαυτούς τους, σε μια πράξη μάταιης αντεκδίκησης.
Σήμερα, γινόμαστε μάρτυρες της ανάστασης αυτού του οίκου λατρείας,
του οποίου το παλαιό μεγαλείο αποκαταστάθηκε από εμένα,
τον Έθελρεντ…
και τη Θεία Χάρη.
Ειρήνη υμίν, Μεγαλειότατε.
Φάλαγγα!
Εμπρός, μαρς!
Στοίχιση!
Γνωρίζεις κάτι
που δεν μοιράζεσαι μαζί μου.
Οι κατάσκοποι στον Βορρά λένε ότι οι Βίκινγκ ετοιμάζονται.
Αναθεματισμένοι ευγενείς.
Ορκίζονταν ότι οι Βίκινγκ θα ασχολούνταν με τους εμφυλίους τους
και όχι μαζί μας. Κι εγώ τους πίστεψα.
Κάνατε ό,τι έπρεπε για να τους ελέγχετε.
Ναι, αλλά οι Βίκινγκ δεν θέλουν σε πάσσαλο το δικό τους κεφάλι.
Το δικό μου θέλουν.
Εκείνη είχε δίκιο.
Ήξερε ότι θα έρχονταν.
Ήταν το πλοίο του πατέρα μου.
Γρήγορο και γερό.
Τώρα, είναι δικό σου.
Καλό σκάφος.
Χαίρομαι που το ακούω,
αλλά εγώ αυτό το πλοίο λαχταρώ.
Βασιλιάς Χάραλντ της Νορβηγίας.
Κάποια μέρα.
Ράγκνορ, ύψωσε τη σημαία.
Αν περιμένεις ευχαριστίες, θα σε απογοητεύσω.
Όπως και να 'χει, παρακαλώ.
Σου είπα γιατί ήρθα εδώ, και με εκμεταλλεύτηκες.
Αναρωτιέμαι ποιος εκμεταλλεύτηκε ποιον.
-Μπορούσες να βοηθήσεις. -Ή να αφήσω να πεθάνεις.
Και δεν έκανες τίποτα.
Τι σόι άντρας ενεργεί έτσι;
Κάποιος μαγεμένος από σένα.
Γιατί ήρθες, λοιπόν;
Μπορεί να λείπουμε πάνω από πέντε μήνες.
Ίσως θες να αποχαιρετήσεις κάποιους.
Θα θυσιάσω στον Όντιν για την επιστροφή σου.
Καλά θα είμαι. Να προσέχεις τον εαυτό σου.
Σκάρντε.
Τα λέμε σύντομα.
Ναι!
-Φά' τους, Ουλφ. -Ναι.
Κι εσύ, Λιβ.
-Να τον προσέχεις. -Μείνε ήσυχη.
Να προσέχετε ο ένας τον άλλο.
Κι εσύ να προσέχεις.
Πρίγκιπα της Νορβηγίας!
Πολύς καιρός οι πέντε μήνες.
Είστε από τη Γροιλανδία, λοιπόν;
-Ναι. -Είναι τόσο πράσινη όσο λέγεται;
Ναι, ασφαλώς. Τουλάχιστον δύο μέρες τον χρόνο.
Με λένε Γιόχαν. Από δω ο Τόμας.
Σκάρντε.
-Άρχοντα Γκορμ. -Χάραλντ.
Άρνε.
Αυτός είναι ο νεαρός καπετάνιος που μας έλεγες;
Ο Λέιφ Έρικσον.
Ξέρω τον πατέρα σου.
Γενναίος ναυτικός και πιστός στους Θεούς.
Ακόμα έτσι είναι;
Αφού τον ξέρετε, θα ξέρετε ότι δεν αλλάζει.
Ωραία.
Είθε ο Κύριος να μας προσέχει.
Πρίγκιπα, συμφώνησα να πολεμήσω, όχι να κάνω κουπί στο πλευρό χριστιανών.
Όπως θες, άρχοντα Γκορμ.
Αλλά εμείς φεύγουμε, και στην Αγγλία δεν φτάνεις κολυμπώντας.
Σκάρντε.
Βάλε αυτό πίσω.
Ακούστε με!
Μαχαίρια και τσεκούρια στο βαρέλι.
Κανείς δεν κωπηλατεί ένοπλος.
Εγώ δεν τα δίνω σε κανέναν.
Με όπλο κωπηλατείς μόνο για έναν λόγο.
Να σκοτώσεις κάποιον στο πλοίο.
Ο εχθρός δεν είναι εδώ.
Κι αν είναι;
Θα τον αναλάβω εγώ.
Εγώ δεν έχω εχθρούς εδώ.
Μέσα το τσεκούρι.
Όχι, δεν μ' αρέσει. Βάλ' το στο βαρέλι.
Ναι, και το δικό μου.
Ρίξ' το και γύρνα στη θέση σου.
Στις θέσεις σας.
Τραβήξτε κουπί!
Ναι!
Άκρη! Περνάει η βασίλισσα!
Κάντε στην άκρη.
ΛΟΝΔΙΝΟ
Δεν είναι καλά, Υψηλοτάτη.
Η αγωνία του για την εισβολή επιδείνωσε τον βήχα του.
Ίσως εσείς τον καθησυχάσετε για τους Σκανδιναβούς.
Ευχαριστώ.
Αφήστε μας.
Υψηλοτάτη.
Αμήν.
Σήκω, Έντμουντ.
Έμα.
Έρχονται.
Το έμαθα.
Με τη βοήθεια του Γκόντγουιν,
διατύπωσα κάποιους όρους για να τους προτείνετε.
Πάντα πείθονται με το χρυσάφι.
Δεν έχω πρόθεση να διαπραγματευτώ μαζί τους.
Και τι σκοπεύεις να κάνεις;
Να πολεμήσω.
Θα στείλω τον Έντμουντ στη Μερκία.
Με εντολή σου, θα καλέσει
τον Ίντρικ Στριόνα να ενισχύσει το Λονδίνο.
Θα επιχειρήσει να πάρει και τον θρόνο από τον Έντμουντ.
Ναι, αλλά όχι πριν ηττηθούν οι Βίκινγκ.
Κι ο αδερφός σου στη Νορμανδία;
Θα μας υποστηρίξει;
Θα βοηθήσει, μόνο αν βοηθήσουμε τους εαυτούς μας.
Σου αφήνω έναν εφιάλτη.
Παντρεύτηκες Νορμανδή.
Εμείς φτιάχνουμε εφιάλτες.
Αυτή είναι η πρώτη σου επιδρομή;
Έχεις άγχος;
Ο πατέρας μου το έκανε συχνά.
Μου είπε πως ήταν μπερσέρκερ.
Αυτό θα πει ότι ήταν τρομερός πολεμιστής και σκότωσε πολλούς.
Όπως ο Χάραλντ.
Γιατί πήγε στη Γροιλανδία;
Επειδή σκότωνε ανθρώπους ακόμα και εκτός επιδρομών.
Εσύ έχεις σκοτώσει άνθρωπο;
Όχι. Ποτέ δεν είχα λόγο.
Η πρώτη φορά είναι δύσκολη μερικές φορές.
Δεν διαφέρει από το να σκοτώσεις ζώο.
Ο άνθρωπος είναι άλλο πράγμα. Αντεπιτίθεται.
Το ίδιο κι η πολική αρκούδα.
ΡΩΜΑΪΚΕΣ ΟΧΥΡΩΣΕΙΣ, ΛΟΝΔΙΝΟ
Υψηλοτάτη.
Δεν γνώριζα ότι μεταφέρατε τις επιχειρήσεις στην παλιά πόλη.
Το καλύτερο οχυρό είναι ο χώρος που επέλεξαν οι Ρωμαίοι.
Με εκπλήσσει που έπεσε σε αχρησία.
Ο κόσμος νομίζει ότι το στοιχειώνουν τα φαντάσματά τους.
Τα φαντάσματα δεν θα μου κάνουν κακό.
Ενώ οι Βίκινγκ, σίγουρα.
Συγκεντρώνετε δυνάμεις στον Νότο,
όπου η πλημμυρίδα και οι βάλτοι παρέχουν φυσική προστασία.
Είστε βέβαιη ότι είναι καλή ιδέα;
Ναι.
Περιμένω ότι οι Σκανδιναβοί θα φερθούν ακριβώς όπως εσύ.
Δηλαδή;
Θα με υποτιμήσουν.
Με συγχωρείτε. Με καλέσατε για κάποιον λόγο.
Πώς μπορώ να βοηθήσω;
Στέλνω τον Έντμουντ στη Μερκία, για να καλέσει τον Στριόνα.
Θα θέλει σοβαρά ανταλλάγματα.
Γι' αυτό θα συνοδέψεις τον πρίγκιπα
και θα το αποτρέψεις.
Μπορώ να μιλήσω ελεύθερα;
Ποτέ δεν με συμπαθήσατε, ούτε και με εμπιστευτήκατε.
Θα μπορούσατε να στείλετε άλλον.
-Ρωτάς γιατί επέλεξα εσένα για συνοδό του; -Ναι.
Η ανάγκη δημιουργεί απρόσμενες συμμαχίες.
Χωρίς τη βοήθεια της Μερκίας κατά των Βίκινγκ, η Αγγλία χάνεται.
Κι αν χαθεί η Αγγλία, χανόμαστε κι εμείς.
-Δεν θα σας απογοητεύσω. -Όχι εμένα.
Εμάς.
Είναι ζωτικό ο Στριόνα να φέρει εδώ τον στρατό του
σύμφωνα με τις οδηγίες μας.
-Κι αν θέσει όρους για να βοηθήσει; -Αρνήσου.
Μην επιτρέψεις να συρθείς σε διαπραγμάτευση.
Κι αν επιμείνει;
Δεν πάτε να ικετεύσετε για βοήθεια, Υψηλότατε.
Μεταφέρετε διαταγή του βασιλιά πατέρα σας.
Άκου τον Γκόντγουιν.
Ο πατέρας δεν θα ζει όταν γυρίσω, ε;
Όχι.
Όταν γυρίσεις, θα είσαι βασιλιάς.
Αν, όμως, αποτύχεις, η βασιλεία σου θα είναι σύντομη.
Ανοίξτε την πύλη.
Δείξε μου τι εννοείς, άρχοντα Όλαφ.
Από τότε που οι Ρωμαίοι ίδρυσαν την πόλη, η γέφυρα είναι ζωτικής σημασίας.
Συνδέει τα πάντα
και προσφέρει οδό διαφυγής σε περίπτωση πίεσης από βόρεια.
Τότε, πρέπει να την καταστρέψουμε.
Αδύνατον.
Ως σύμβουλος του Έθελρεντ, φρόντισα γι' αυτό.
Όχι. Για να κυριεύσουμε το Λονδίνο, θα κάνουμε αυτό που δεν κάναμε ποτέ.
Θα επιτεθούμε από τον Νότο.
Υπάρχει λόγος που δεν το κάναμε ποτέ.
Ο Νότος είναι όλο έλη.
-Γι' αυτό ο Έθελρεντ θα αιφνιδιαστεί. -Πώς το ξέρεις;
Είμαι αυτός που τον έπεισε ότι είναι αδύνατο.
Κατεβάστε τα πανιά.
Κατεβάστε τα πανιά!
Πρόσεχε, χριστιανέ. Ίσως πρέπει να προσευχηθείς να είσαι πιο προσεκτικός.
-Του έβαλες τρικλοποδιά. -Όχι.
Σε είδα.
Με λες ψεύτη;
Έλα να μου το πεις κατάμουτρα.
Καθίστε κάτω και κάντε κουπί.
Έχεις πρόβλημα με τη διαταγή;
Κανένα.
Σε θεωρούσα πιστό στους παλιούς Θεούς, σαν τον πατέρα σου.
Είμαι.
Και γιατί πιστεύεις έναν χριστιανό και όχι τον γιο μου;
Επειδή ο γιος σου λέει ψέματα.
Κρατήσου από κάπου. Θα κουνηθούμε άσχημα.
Κουπί κόντρα στον καιρό!
Γεια σου, αρχόντισσα Χάακον.
Ψάχνεις να προσφέρεις κάτι, για χάρη αγαπημένου;
Για τον αδερφό μου.
Έφυγε με τα πλοία.
Αυτό εδώ είναι ξεχωριστό.
Φτιάχτηκε από το κλαδί ενός ιερού δέντρου στην Ουψάλα.
Το Ύγκντρασιλ;
Το Παγκόσμιο Δέντρο δεν είναι στην Ουψάλα.
Αυτό πιθανόν να το πήραν από το δέντρο έξω από το ιερό του Όντιν.
Είναι πράσινο, χειμώνα-καλοκαίρι.
Και ευλογημένο από τους εκεί ιερείς.
Αλλά δεν έχω χρήματα.
Ανταλλάζω με το βραχιόλι σου.
Μήπως το κολιέ μου;
Ναι.
Γιατί πουλάς τέτοια;
Πουλάω όλα όσα παρηγορούν την ψυχή.
Είσαι χριστιανή;
Μεγάλωσα με τους παλιούς τρόπους.
Αλλά σήμερα είμαι ό,τι χρειάζεται.
Ευχαριστώ.
Οι Βίκινγκ είναι από τους πιο πολυταξιδεμένους λαούς.
Κάναμε επιδρομές, σύμφωνοι. Αλλά κάναμε και εμπόριο.
Το Κάτεγκατ έχει ωφεληθεί από αυτό το εμπόριο.
Είναι μέρος μοναδικό. Εδώ θα γνωρίσεις διαφορετικούς ανθρώπους και πεποιθήσεις.
Και δεν απειλείσαι από αυτές;
Κοίταξέ με.
Η γιαγιά μου ήταν γόνος μεγάλης αφρικανικής οικογένειας.
Ο παππούς μου την ερωτεύτηκε στην Αλεξάνδρεια και την έφερε εδώ.
Το παιδί τους, ο πατέρας μου,
έγινε ακόμα πιο σπουδαίος πολεμιστής,
κι εγώ είμαι τώρα η αρχόντισσα του Κάτεγκατ.
Όλα είναι δυνατά, αν έχουμε ανοιχτό μυαλό.
Η πίστη σου είναι πολύ ισχυρή, Φρέιντις.
Σίγουρα ο Εγκίρ και η Ραν θα προσέχουν τον αδερφό και τους φίλους σου.
Σίγουρα.
Λίγοι υπάρχουν σήμερα με τόσο αγνή πίστη όσο εσύ.
Έτσι έχω μάθει.
Ο άντρας μου έκανε εμπόριο στο Τρούμσε,
όταν χριστιανοί σταμάτησαν το πλοίο του.
Ήταν πολύ ευσεβής, σαν εσένα.
Όταν έμαθαν ότι αυτός κι οι άντρες του πίστευαν στους παλιούς τρόπους,
τον διέταξαν να αλλαξοπιστήσει.
Αρνήθηκε.
Οι χριστιανοί τον τιμώρησαν παραδειγματικά.
Τον βασάνισαν μπροστά στους άλλους,
ελπίζοντας ότι το μαρτύριό του θα τους έκανε να αλλαξοπιστήσουν.
Είχε το αντίθετο αποτέλεσμα.
Τον έναν μετά τον άλλο,
τους σκότωσαν όλους.
Λυπάμαι που η προσφορά μου ξύπνησε τέτοιες αναμνήσεις.
Η αλλαγή ξεκίνησε ήδη, και πρέπει να είμαστε προετοιμασμένες.
Υψηλότατε;
Είστε εντάξει;
Δεν θα 'πρεπε να είμαι εγώ εδώ.
-Δηλαδή; -Τα αδέρφια μου θα 'πρεπε.
Δεν περίμενα να πεθάνουν κι οι δύο και να γίνει αυτό.
Δεν είμαι φτιαγμένος για βασιλιάς.
-Πώς το ξέρετε; -Τι;
Πώς ξέρετε ότι δεν είστε αυτός που χρειάζεται η χώρα;
Και μόνο που εκφράζω αμφιβολίες
θα έπρεπε να αποδεικνύει την ανεπάρκειά μου.
Η εμπειρία μου λέει
ότι εκείνοι που ποτέ δεν διατυπώνουν αμφιβολία είναι τσαρλατάνοι.
Πιστεύω ότι η ενδοσκόπηση είναι σημάδι δύναμης, όχι αδυναμίας.
Η αντιμετώπιση της αμφιβολίας είναι το πρώτο βήμα για το θάρρος.
Τι φοβάστε πιο πολύ;
Την αποτυχία.
Αυτό με παραλύει.
Εμπιστεύεστε το ένστικτό σας;
Έτσι νομίζω.
Αν ισχύει, θα έρθει μια μέρα που ο φόβος της αποτυχίας θα παρασυρθεί
από το ένστικτο για δράση.
Για επιβίωση.
Αν το ακούσετε, θα τα καταφέρετε.
Καλή σας νύχτα, Υψηλότατε.
Τα λέμε στην Αγγλία, φίλοι μου.
Άφαντος ο Γροιλανδός σου;
Ίσως χρειάζεται μια προσφορά στον Εγκίρ για την επιστροφή του πλοίου σου.
Δεν κουράζεσαι ποτέ να λες ανοησίες;
Όπως να λέω στον αδερφό μου πότε κάνει λάθος; Όχι. Ποτέ.
Τι βλέπεις στον Γροιλανδό, ώστε να τον εμπιστεύεσαι;
Δεν ξέρω. Ίσως το θάρρος του.
Το θάρρος δεν σπανίζει εδώ.
Το δικό του, ναι.
Δεν προέρχεται από λόγια, ούτε την κλαγγή των ασπίδων.
Προέρχεται μόνο από την πίστη στην ικανότητά του.
Από την εμπειρία μου, αυτό είναι σπάνιο.
ΚΑΣΤΡΟ ΤΑΜΓΟΥΟΡΘ
ΜΕΡΚΙΑ, ΑΓΓΛΙΑ
Σιδηρόπλευρος,
Ασπόνδυλος, Έρικ με τον Ματωμένο Πέλεκυ…
Τόσο σπουδαία ονόματα!
Ξέρετε τι κοινό έχουν όλοι αυτοί, Υψηλότατε;
Είναι νεκροί.
Πείτε στον πατέρα σας ότι μπορώ να δώσω 5.000 άντρες και 1.000 άλογα,
αλλά είναι σφάλμα να τους στείλω στο Λονδίνο.
Γιατί αυτό;
Η Μερκία πολεμάει τους Βίκινγκ 200 χρόνια.
Έχουμε μάθει πολλά.
Δεν αμφιβάλλω ότι το Λονδίνο είναι ο στόχος του Κανούτ,
αλλά θα του επιτεθεί από τα βόρεια. Επομένως, θα διασχίσει τη Μερκία.
Για να τον νικήσετε στο Λονδίνο, πρέπει να αρχίσετε από εδώ.
Η βασίλισσα Έμα δεν συμφωνεί.
Πιστεύει ότι θα επιτεθούν αλλού.
Η βασίλισσα Έμα;
Δεν είναι καλά ο πατέρας σας;
Ο βασιλιάς χαίρει άκρας υγείας. Αλλά η γυναίκα του είναι Νορμανδή.
Ποιος ιδανικότερος να σχεδιάσει την άμυνα, από μια απόγονη του ίδιου του Ρόλο;
Γκόντγουιν.
Ήξερα έναν ευγενή Γκόντγουιν, από το Σάσεξ.
Ο πατέρας μου.
Αν δεν κάνω λάθος, δεν είχε καλή κατάληξη.
Δεν μιλάτε στον πατέρα μου, αλλά σ' εμένα.
Ο βασιλιάς γνωρίζει απολύτως τι κάνει.
Έτσι λέτε;
Γιατί εμένα δεν μου ακούγεται έτσι.
Ακούγεται σαν να μην έχει σχέδιο.
Σαν να έχει εναποθέσει το μέλλον σε μια ξένη βασίλισσα,
έναν αμούστακο πρίγκιπα και έναν σύμβουλο με πατέρα που ντρόπιασε την οικογένεια.
Τότε, μην κάνεις τίποτα.
Μην κάνεις τίποτα, Ίντρικ Στριόνα, αν αυτή είναι η απόφασή σου.
Αλλά να είσαι έτοιμος να την υποστηρίξεις, διότι κάποια μέρα θα γίνω βασιλιάς
και σου υπόσχομαι ότι θα θυμάμαι και τις αμφιβολίες σου
και την απόφασή σου να αρνηθείς διαταγή.
Ποιος είπε ότι δεν θα υπακούσω τον βασιλιά;
Πείτε στον πατέρα σας και τη μητριά σας
ότι η Μερκία θα είναι εκεί, όπως διατάχθηκε.
Έχουμε χαθεί, σωστά;
Δεν έχεις πάει στην Αγγλία, και δεν ξέρεις πού πας.
-Δεν έχουμε χαθεί. -Ψεύτη.
Φταις εσύ κι όλοι αυτοί οι χριστιανοί, με τον ψεύτικο θεό τους.
Τώρα οι Θεοί θα γελάνε μαζί μας.
Σκασμός, ειδωλολάτρη.
-Τι μου είπες; -Σου είπα να σκάσεις.
Ακούγεσαι σαν τρομαγμένο παιδάκι.
Σταματήστε! Μην κάνετε κουπί.
Τι βλέπεις που σε κάνει να πιστεύεις ότι έχουμε χαθεί;
Τι βλέπω;
Δεν βλέπω στεριά!
Εδώ είναι που διαφέρουμε εμείς οι δύο.
Ο ουρανός μού λέει ότι πάμε δυτικά.
Πετούν άλκες και σούλες,
άρα ο καιρός βελτιώνεται και πλησιάζουμε σε στεριά.
Και πού είναι τα άλλα πλοία;
Τα άλλα πλοία δεν είναι δική μου ευθύνη.
Αυτό το πλοίο, στο οποίο βρίσκεσαι,
είναι δική μου ευθύνη.
Να ξέρετε ότι τα άλλα πλοία χάθηκαν, όχι το δικό μας.
Και τώρα, ας προχωρήσουμε.
Έξω τα κουπιά και τραβήξτε!
Και, άρχοντα Γκορμ, σταμάτα να κατηγορείς τους χριστιανούς για τους φόβους σου.
Τι κάνεις εκεί;
Οι χριστιανοί μάς καταράστηκαν!
-Όλοι πρέπει να πεθάνουν! -Μπίργκερ.
Καταλαμβάνω το πλοίο!
-Αφήστε τους αμέσως! -Πάρτε τα όπλα.
-Αφήστε τους! -Αλλιώς τι, Γροιλανδέ;
Θα με σκοτώσεις;
Εγώ δεν είμαι αρκούδα. Κι εσύ δεν είσαι Βίκινγκ.
Δεν νομίζω ότι έχεις τα κότσια να με σκοτώσεις.
Το ίδιο πίστευε κι η πολική αρκούδα.
Όταν το τραβήξω, θα πεθάνεις.
Πριν το κάνω, όμως, πες στους άντρες σου τι βλέπεις.
Πες τους.
Την Αγγλία.
Ποιος έχει σειρά;
Τι εννοούσε ο Στριόνα,
λέγοντας ότι ο πατέρας σου ντρόπιασε την οικογένεια;
Ο πατέρας μου ήταν τοπάρχης.
Όταν ήμουν νεαρός, πήρε 24 πλοία του βασιλιά
για δικούς του σκοπούς.
Για αυτό, του κατασχέθηκε η γη,
η περιουσία και ο τίτλος, και φυλακίστηκε μέχρι τον θάνατό του.
Και πώς είσαι από τους πιο στενούς συμβούλους του πατέρα μου;
Ποτέ δεν με κατηγόρησε για τον πατέρα μου.
Και παρέχω κάτι που δεν θα βρει από τους ευγενείς.
Το οποίο είναι;
Η αλήθεια, Υψηλότατε.
Ακούστε. Τι σημαίνει αυτό;
Ότι είστε ο βασιλιάς μας.
Ζήτω ο βασιλιάς Έντμουντ!
Ο Θεός σώζοι τον βασιλιά. Κι ο Θεός σώζοι την Αγγλία.
Ο Θεός σώζοι τον βασιλιά. Ο Θεός σώζοι την Αγγλία.
Τώρα αρχίζουν τα δύσκολα.
Γιατί μου επέστρεψες το μαχαίρι;
Το χρειάζεσαι για το προσκύνημά σου.
Σε στέλνω στην Ουψάλα, για να αναζητήσεις το πεπρωμένο σου.
Δεν καταλαβαίνω.
Η Ουψάλα είναι ο ιερότερος τόπος στον κόσμο των Βίκινγκ.
Όλα εκεί είναι ιερά.
Κάθε εννιά χρόνια, κάνουμε εκεί θυσίες, για να μας προστατεύουν οι Θεοί.
Εσύ, που έχεις κάνει τόσο μακρύ ταξίδι,
πρέπει να πας εκεί και να δεις, πριν τα σαρώσει η χριστιανική πλημμύρα.
Γίνεται να συμβεί αυτό;
Κάποιοι λένε πως το Ράγκναροκ, το Λυκόφως των Θεών,
θα έρθει όσο εμείς ζούμε ακόμα.
Κι εσύ το πιστεύεις;
Πιστεύω ότι πρέπει να ετοιμαστούμε.
Ας ηχήσει το κέρας.
ΚΕΝΤ, ΑΓΓΛΙΑ
Είσαι Βίκινγκ.
Υποτιτλισμός: Ειρήνη Παπαδάκη